PATVIRTINTA

Lazdijų rajono savivaldybės tarybos

2022 m. gegužės d.

 sprendimu Nr. 5TS-

**LAZDIJŲ RAJONO SAVIVALDYBĖS 2022 METŲ VISUOMENĖS SVEIKATOS RĖMIMO SPECIALIOJI PROGRAMA**

**I SKYRIUS**

**BENDROSIOS NUOSTATOS**

1. Lazdijų rajono savivaldybės 2022 metų visuomenės sveikatos rėmimo specialiosios programos paskirtis – plėtoti visumą organizacinių, teisinių, ekonominių, techninių, socialinių ir medicinos priemonių, padedančių vykdyti ligų ir traumų profilaktiką, išsaugoti ir stiprinti visuomenės sveikatą, skatinti bendruomenės dalyvavimą sprendžiant sveikos gyvensenos klausimus.

2. Lazdijų rajono savivaldybės 2022 metų visuomenės sveikatos rėmimo specialioji programa (toliau – programa) parengta vadovaujantis Lietuvos Respublikos visuomenės sveikatos priežiūros įstatymu, Lazdijų rajono savivaldybės 2022-2024 metų strateginio veiklos planu, patvirtintu Lazdijų rajono savivaldybės tarybos 2022 m. vasario 11 d. sprendimu Nr. 5TS-955 „Dėl Lazdijų rajono savivaldybės 2022-2024 metų strateginio veiklos plano patvirtinimo“, Lazdijų rajono savivaldybės visuomenės sveikatos rėmimo specialiosios programos priemonių vykdymo 2021 metų ataskaita, patvirtinta Lazdijų rajono savivaldybės tarybos 2022 m. vasario 15 d. sprendimu Nr. 5TS-965 „Dėl Lazdijų rajono savivaldybės visuomenės sveikatos rėmimo specialiosios programos priemonių vykdymo 2021 metų ataskaitos patvirtinimo“.

3. Programos įgyvendinimas padės formuoti atsakingą visuomenės požiūrį į sveikatą, leis sumažinti gyventojų sergamumą, invalidumo ir ankstyvo mirtingumo atvejų, kuriuos lemia neteisinga žmonių gyvensena, elgsena, neigiami aplinkos veiksniai. Programa turėtų padėti pasiekti aukštą fizinės ir psichinės sveikatos lygį. Programa taip pat siekiama didinti informacijos prieinamumą piliečiams, kad jie galėtų priimti geriausiai savo interesus atitinkančius sprendimus.

**II SKYRIUS**

**PROGRAMOS TIKSLAS IR UŽDAVINIAI**

4. Programos tikslas – mažinti Lazdijų rajono gyventojų sergamumą, mirštamumą, ugdyti sveikos gyvensenos įgūdžius, vykdyti ligų profilaktiką, prevenciją ir ankstyvąją diagnostiką, gerinti socialinę ir fizinę aplinką, atkreipiant dėmesį į sveikatai įtaką darančius veiksnius, gerinti gyventojų sveikatą ir gyvenimo kokybę.

5. Programos uždaviniai:

5.1. Finansuoti visuomenės sveikatos programas, stiprinančias gyventojų fizinę ir psichinę sveikatą, gerinančias bendruomenės narių gyvenimo kokybę, skatinančias ligų prevenciją, propaguojančias ir formuojančias sveikos gyvensenos įgūdžius.

5.2. Finansuoti programas, susijusias su gyventojų aplinkos sveikatinimu.

**III SKYRIUS**

**PROGRAMOS LĖŠŲ NAUDOJIMO PRIORITETAI**

**6. Visuomenės sveikatos rėmimo specialiosios programos prioritetai:**

* 1. psichinės sveikatos skatinimas;
	2. sveika mityba;
	3. judrumo ir sporto gamtoje skatinimas.

**7. Finansuojamos veiklos rūšys:**

7.1. priklausomybės nuo alkoholio, tabako, narkotinių medžiagų prevencija;

7.2. psichologinių paslaugų plėtra. Emocinės, psichologinės pagalbos paslaugų didinimas;

7.3. sveikatos raštingumas ir aktyvumas, naujų iniciatyvų rėmimas;

7.4. fizinio aktyvumo skatinimo bendruomenėse, sveikos mitybos propagavimo iniciatyvos.

8. Skiriant finansavimą, prioritetas teikiamas:

8.1. kuo didesnę gyventojų grupę apimančioms priemonėms;

8.2. papildomo finansavimo šaltinius turinčioms priemonėms.

**IV SKYRIUS**

**PROGRAMOS LĖŠOMIS NEREMIAMOS SRITYS**

9. Projektui vykdyti gautos lėšos negali būti naudojamos:

9.1. visuomenės sveikatos paslaugoms, finansuojamoms iš valstybės lėšų;

9.2. su visuomenės sveikata nesusijusios laisvalaikio veiklos;

9.3. asmens sveikatos priežiūros paslaugų teikimui, už kurias mokama iš Privalomojo sveikatos draudimo fondo biudžeto lėšų;

9.4. patalpų rekonstrukcijos, remonto, statinių statybos išlaidoms apmokėti;

9.5. ilgalaikiam turtui įsigyti;

9.6. kitos veikloms įgyvendinti tiesiogiai nebūtinos prekės.

**V SKYRIUS**

**PROGRAMOS FINANSAVIMO ŠALTINIAI IR SĄMATA**

10. Programos finansavimo šaltiniai 2022 metais:

10.1. Savivaldybės visuomenės sveikatos rėmimo specialiosios programos praėjusių metų lėšų likutis.

10.2. 20 procentų Lazdijų rajono savivaldybės aplinkos apsaugos rėmimo specialiosios programos lėšų (neįskaitant mokesčių už medžiojamųjų gyvūnų išteklių naudojimą).

11. Programos sąmata:

11.1. Pajamos:

|  |  |  |
| --- | --- | --- |
| Eil.Nr. | Pajamų šaltiniai | Numatyta surinkti lėšų Eur |
| 11.1.1. | Savivaldybės visuomenės sveikatos rėmimo specialiosios programos lėšų likutis 2022 m. sausio 1 d. | 1876 |
| 11.1.2. | 20 procentų Lazdijų rajono savivaldybės aplinkos apsaugos rėmimo specialiosios programos lėšų (neįskaitant mokesčių už medžiojamųjų gyvūnų išteklių naudojimą) | 4600 |
|  | Iš viso pajamų | 6476 |

11.2. Išlaidos:

|  |  |  |
| --- | --- | --- |
| Eil.Nr. | Priemonės | Numatoma skirti lėšų priemonei įgyvendinti  Eur |
| 11.2.1. | Psichologinių paslaugų plėtra. Emocinės, psichologinės pagalbos paslaugų didinimas Priklausomybės nuo alkoholio, tabako, narkotinių medžiagų prevencija | 3000 |
| 11.2.2. | Fizinio aktyvumo skatinimasGyventojų aplinkos sveikatinimasNaujų iniciatyvų rėmimas | 3476 |
| Iš viso išlaidų    | 6476 |

12. Programos asignavimų valdytojas yra Lazdijų rajono savivaldybės administracijos direktorius.

**VI SKYRIUS**

**PROGRAMOS ĮGYVENDINIMAS**

13. Lazdijų rajono savivaldybės visuomenės sveikatos rėmimo specialiosios programos lėšos naudojamos visuomenės sveikatos priemonėms finansuoti. Šioms priemonėms įgyvendinti (finansavimui gauti) paraiškas gali teikti visuomeninės organizacijos, ginančios ir propaguojančios visuomenės sveikatos interesus, biudžetinės ir viešosios įstaigos.

14. Paraiškų atranką savivaldybės visuomenės sveikatos rėmimo specialiajai programai įgyvendinti vietinėje spaudoje ir savivaldybės interneto svetainėje paskelbia Lazdijų rajono savivaldybės administracija. Spaudoje skelbiama trumpa informacija apie atranką kartu su nuoroda į savivaldybės interneto svetainę, kurioje pateikiama papildoma informacija apie paraiškų priėmimo sąlygas ir laiką, paraiškos forma, informacijos teikimo telefonas.

15. Pateiktų programų paraiškų atranką vykdo ir jų vertinimą atlieka Lazdijų rajono savivaldybės administracijos direktoriaus sudaryta komisija (toliau – komisija), vadovaudamasi programos lėšų naudojimo prioritetais, paraiškų vertinimo kriterijais, administracijos direktoriaus įsakymu patvirtintu komisijos darbo reglamentu.

16. Atsižvelgiant į komisijos pasiūlymus, lėšos programos priemonėms vykdyti skiriamos Lazdijų rajono savivaldybės administracijos direktoriaus įsakymu.

**VII SKYRIUS**

**PROGRAMOS ĮGYVENDINIMO PARAIŠKŲ VERTINIMO KRITERIJAI**

17. Savivaldybės administracijos direktoriaus sudaryta komisija pateiktas paraiškas vertina vadovaudamasi šiais vertinimo kriterijais:

|  |  |  |  |
| --- | --- | --- | --- |
| **Eil. Nr.** | **Vertinimo kriterijus** | **Vertinimo skalė (balai)** | **Balai, balų vidurkis \*** |
| 1.  | Ar projekto tema ir turinys atitinka Lazdijų rajono savivaldybės visuomenės sveikatos rėmimo specialiosios programos prioritetines kryptis | 1.1. atitinka 100 proc. – 3 balai;1.2. dalinai atitinka – 1–2 balai;1.3. neatitinka – 0 balų. | \_\_\_\_\_\_Vid. \_\_\_ |
| 2.  | Paraiška užpildyta ir pateikta pagal patvirtintą paraiškos formą | 2.1. užpildyta ir pateikta pagal visus reikalavimus – 3 balai;2.2. užpildyta ir pateikta ne pagal visus reikalavimus – 2 balai;2.3. užpildyta ir pateikta ne pagal visus reikalavimus, nepateikti papildomi dokumentai – 1 balas;2.3. užpildyta ir pateikta laisva forma – 0 balų. | \_\_\_\_\_\_Vid. \_\_\_ |
| 3.  | Priemonės tikslai ir uždaviniai – konkretūs, suformuoti aiškiai, yra įvertinami ir pasiekiami | 3.1. tikslai ir uždaviniai susiję, aiškūs, įvertinami ir įgyvendinami – 3 balai;3.2. tikslai ir uždaviniai aiškūs, iš dalies įvertinami ir įgyvendinami – 2 balai;3.3. tikslai ir uždaviniai nekonkretūs, sunkiai įvertinami ir įgyvendinami – 1 balas;3.4. tikslai ir uždaviniai nekonkretūs, nesusiję, sunkiai įgyvendinami ir įvertinami – 0 balų. | \_\_\_\_\_\_Vid. \_\_\_ |
| 4.  | Lazdijų rajono gyventojų, kuriems yra skirtas projektas, skaičius | 4.1. daugiau kaip 100 gyventojų – 3 balai;4.2. 50 - 100 gyventojų – 2 balai; 4.3. iki 50 gyventojų – 1 balas. | \_\_\_\_\_\_Vid. \_\_\_ |
| 5.  | Aiškiai apibrėžta tikslinė gyventojų grupė, kuriai skirtas projektas | 5.1. apibrėžta tiksliai, aiškiai ir konkrečiai – 3 balai.5.2. apibrėžta, bet nepakankamai aiškiai ir konkrečiai – 1–2 balai;5.3. neapibrėžta – 0 balų. | \_\_\_\_\_\_Vid. \_\_\_ |
| 6.  | Projekto partneriai(kartu vykdantys projektą) | 6.1. 3 ir daugiau partnerių – 3 balai;6.2. 2 partneriai – 2 balai;6.3. 1 partneris – 1 balas;6.4. nėra partnerių – 0 balų. | \_\_\_\_\_\_Vid. \_\_\_ |
| 7. | Situacijos analizės išsamumas ir objektyvumas (problemos, kurią norima spręsti per projekto veiklą, pagrįstumas, aktualumas) | 7.1. aktuali problema įvardyta aiškiai, konkrečiai, pateikiant statistinius duomenis – 3 balai;7.2. įvardyta aktuali problema, be statistinių duomenų – 2 balai;7.3. problema įvardyta neaiškiai ir nekonkrečiai – 1 balas;7.4. problema neįvardyta – 0 balų. | \_\_\_\_\_Vid. \_\_\_ |
| 8. | Veiklos plano konkretumas:paraiškos konkretūs darbai ir naudojami metodai atitinka iškeltus tikslus ir uždavinius, yra suformuluoti aiškiai ir išsamiai | 8.1. veiklos planas aiškus, atitinka iškeltus tikslus ir uždavinius, pateiktas konkretus veiksmų sąrašas, nurodytos veiklos datos, vieta, kur bus vykdoma priemonė, įvardyti atsakingi vykdytojai, pasirinkti metodai yra tinkami – 3 balai;8.2. pateiktas veiklos planas iš dalies atitinka iškeltus tikslus ir uždavinius – 2 balai;8.3. pateiktas veiklos planas neišsamus, neatitinka iškeltų tikslų ir uždavinių – 1 balas;8.4. veiklos planas nepateiktas – 0 balų.  | \_\_\_\_\_Vid. \_\_\_ |
| 9. | Projekto rezultatų vertinimo kriterijai | 7.1. nurodyti aiškiai ir konkrečiai – 3 balai;7.2. nurodyti, bet ne aiškiai ir konkrečiai – 2 balai;7.3. sunkiai išmatuojami vertinimo kriterijai – 1 balas;7.4. nenurodyti vertinimo kriterijai – 0 balų. | \_\_\_\_\_Vid. \_\_\_ |
| 10. | Tinkamai parinkti vykdytojai ir jų kompetencija(rengėjų kvalifikacija, sugebėjimas ir pajėgumas vykdyti projektą) | 10.1. tinkamai parinkti programos vykdytojai, turi išsilavinimą, atitinkantį numatomą veiklą ir patirtį – 3 balai; 10.2. tinkamai parinkti vykdytojai, turi išsilavinimą, atitinkantį numatomą veiklą, bet neturi patirties – 2 balai;10.3. parinkti vykdytojai turi atitinkamą išsilavinimą, neturi patirties, taip pat nepridėti paraiškoje prašomi dokumentai apie projekto vykdytojus – 1 balas;10.4. projekto vykdytojai neparinkti, nepridėti paraiškoje prašomi dokumentai apie projekto vykdytojus – 0 balų. | \_\_\_\_\_Vid. \_\_\_ |
| 11. | Organizacija turi projektų vykdymo patirtį  | 11.1. turi patirtį, vykdo ar anksčiau vykdė panašias programas – 1 balas;11.2. neturi patirties, programų nevykdė – 0 balų. | \_\_\_\_\_\_\_Vid. \_\_\_ |
|  |  |  |  |
| 12. | Planuojamų lėšų ryšys su numatytomis veiklos rūšimis | 12.1 išlaidų, susijusių su projekte numatoma veikla, apskaičiavimas tikslus ir detalus – 3 balai.12.1. išlaidos mažai susijusios su numatomomis veiklos rūšimis, pateikti apskaičiavimai – 2 balai; 12.3. išlaidos mažai susijusios su projekte numatomomis veiklos rūšimis, nepateiktas (netikslus) apskaičiavimas – 1 balas;12.4. išlaidos nesusijusios su projekte veiklos rūšimis – 0 balų. | \_\_\_\_\_Vid. \_\_\_ |
| 13. | Tęstinumas (įvykdyto ar galimo ateityje) | 13.1. projektas yra tęstinis, projekto tęstinumas yra aiškiai pagrįstas – 3 balai;13.2. projektas tęstinis, bet tęstinumas nėra pagrįstas, nors suplanuotos veiklos rūšys yra aktualios – 2 balai; 13.4. projektas ne tęstinis, veikla iš dalies aktuali, nenurodyta projekto tęstinumo galimybė – 1 balai;13.4. projektas ne tęstinis, iškelti uždaviniai, tikslai ir veikla yra neaktuali – 0 balų. | \_\_\_\_\_Vid. \_\_\_ |
| 14. | Organizacijos prisidėjimas prie projekto įgyvendinimo | 14.1. prisideda savo ar kitomis lėšomis – 1 balas;14.2. papildomai prie projekto įgyvendinimo neprisideda – 0 balų | \_\_\_\_\_Vid. \_\_\_ |
| 15. | Sutarties vykdymo nepriekaištingumas(vertinami 3-jų ankstesnių metų projektų vykdymai) | 15.1. sutartis buvo vykdoma be pažeidimų – 2 balai;15.2. nustatyti sutarties pažeidimai, bet pareiškėjai patys juos išsitaisė – 1 balas;15.3. nustatyti grubūs sutarties pažeidimai – – 2 balai (minus 2 balai). | \_\_\_\_\_Vid. \_\_\_ |
| Viso |  |  |  |
|  |  |  |  |

18. Programos įgyvendinimas padės stiprinti ir gerinti gyventojų sveikatą, formuoti visuomenės požiūrį į sveikatą kaip į vieną pagrindinių gyvenimo prioritetų, leis sumažinti gyventojų sergamumą, kurį lemia netinkama žmonių gyvensena, elgsena, neigiami aplinkos veiksniai, taip pat bus gauta papildomos informacijos apie aplinką.

**VIII SKYRIUS**

**ATSAKOMYBĖ**

19. Programos priemonių vykdytojai atsako už programos priemonių vykdymą ir efektyvų lėšų naudojimą.

20. Programos priemonių vykdytojų pateiktos metinės programos priemonių ataskaitos aptariamos ir įvertinamos Bendruomenės sveikatos taryboje.

21. Programos priemonių vykdytojų pateiktos programos priemonių ataskaitos yra sudėtinė savivaldybės vykdomų visuomenės sveikatos priežiūros funkcijų įgyvendinimo ataskaitos dalis.

22. Savivaldybės administracija teisės aktų nustatyta tvarka kasmet iki gegužės 1 d. Lietuvos Respublikos sveikatos apsaugos ministerijai pateikia savivaldybės tarybos patvirtintą savivaldybės vykdomų visuomenės sveikatos priežiūros funkcijų įgyvendinimo ataskaitą.

23. Savivaldybės vykdomų visuomenės sveikatos priežiūros funkcijų įgyvendinimo ataskaita, patvirtinta savivaldybės taryboje, kasmet viešai pateikiama savivaldybės bendruomenei, ją paskelbiant savivaldybės interneto svetainėje.

\_\_\_\_\_\_\_\_\_\_\_\_\_\_\_\_